de voirs vie ptien hebben gelooft ind den voirs
h janne hinckaert ende zijnre medegesellinne soe
zij yerst moege den voirs moelen desselfs her jans
hinckaert te meldert gelege te doen stellen in goeder
lofliker reparacie van cusbaen steenen moelenwercke
buyte ende binne goten ende anders ende dat ten
coste der selver vie partien behalven dat de
voirs her jan dair toe zijn vijfste deel gheven
sal oft cortten aen tgene des men hem sculdich
mach zijn van verloope der voirs rinten cor
eisd
is vorweerde dat men te geliken coste der voirs
vijf partien sal doen reparen wel ende loflijc
soemen yerst mach de huysinge vanden hoven van
gheetbroec der voirs weduwen vanden heetvelde
in huer deylinge gevallen ende oic vand hove van
velphove der voirs jouffr marien in deylingen
gevallen van rexaracie dair inne een tochtere oft
tochtersse naer der stad recht gehouden zijn moegen
cor eisd
Item de voirs jouffr marie vander borch
pncia heeft gekindt ende ghelijdt dat hue
bijden voirs her augustijne vanden borchove en
riddere ende vrouwe inen vander borch zijnre
medegesellinne suster der voirs jouffrouwe marie
geheelijck ende al voldaen is van alsulcke vierthie